Dario Juričan
<s>Dario Juričan (Zagreb, 16. prosinca 1976.) hrvatski je redatelj, filmski producent, scenarist i političar.</s><s>Od 2019. godine njegovo legalno ime glasi Milan Bandić.</s><s>Juričan je cenarist, redatelj i producent nekoliko kratkih filmova, od kojih su najpoznatiji Gazda i Gazda: Početak čije su teme Ivica Todorić i Miroslav Kutle.</s>

<s>Rani život i obrazovanje 
Juričan se rodio 16. prosinca 1976. godine u Zagrebu, tada dijelu Socijalističke Federativne Republike Jugoslavije.</s><s>Diplomirao je komparativnu književnost i germanistiku na Filozofskom fakultetu Sveučilišta u Zagrebu te film na London Film Academyju.</s>

<s>Filmska karijera 
Juričan radi kao neovisni filmski redatelj i direktor od 2003. godine.</s><s>Član je filmskog inkubatora zvanog Blank_filmski inkubator.</s>

<s>Njegov kratki film Imaš ti neku priču? iz 2010. godine bio je u konkurenciji 64. izdanja Locarno film festivala, Godine 2012.</s><s>Juričan je nagrađen za najbolji scenarij za film I,J,K,L na Danima hrvatskog filma.</s>

<s>Godine 2016. izdao je knjigu i dokumentarac pod nazivom Gazda.</s><s>Dokumentarac se fokusira na Ivicu Todorića i Agrokor.</s>

<s>Godine 2018. izišao je njegov dokumentarac Gazda: Početak, nastavak dokumentarca Gazda.</s><s>Dokumentarac se fokusira na neuspješnoj tranziciji, privatizaciji i pravosudnom sustavu Hrvatske.</s><s>Radnja dokumentarca vrti se oko Miroslava Kutle. jednog od najvećih hrvatskih tajkuna 1990-ih godina.</s>

<s>Juričan planira napraviti dokumentarac Kumek, treći dio serijala Gazda čija se radnja vrti oko zagrebačkog gradonačelnika Milana Bandića.</s><s>Zbog toga Juričan je promijenio svoje legalno ime u Milan Bandić.</s><s>Ministarstvo uprave poništilo je tu promjenu, no Ustavni sud poništio je odluku Ministarstva uprave te je time dopuštena Juričanova promjena legalnog imena u Milan Bandić.</s>

<s>Politička karijera 
Dario Juričan objavio je 18. rujna 2019. godine da će se kandidirati za Hrvatske predsjedničke izbore 2019. godine.</s><s>U studenom mu je Ustavni sud odobrio kandidaturu pod legalnim imenom Milan Bandić te je poništio odluku Ministarstva uprave.</s><s>Dana 3. prosinca Juričan je predao Državnom izbornom povjerenstvu 13.000 potpisa za svoju predsjedničku kandidaturu.</s><s>Juričan je na predsjedničkim izborima dobio 87.882 glasova, tj. 4,61% ukupnih glasova te je time završio 5. u prvom krugu predsjedničkih izbora, što je bilo nedovoljno za ulazak u drugi krug.</s>

<s>Filmografija 
Izvor:</s>

<s>Igrani filmovi</s>

<s>Daša (2008.); Kratki film
 Školica (2008.); Kratki film
 Grand Prix (2009.); Kratki film
 U mojoj glavi anđeo (2009.); Kratki film
 Slikat ću ti rendgenom srce da svi vide da ga jebi ga nemaš (2010.); Kratki film
 Imaš ti neku priču? (2010.); Kratki film
 I, J, K, L (2011.); Kratki film
 Jednom bijah (2011.; Kratki film
 Slušaj kako puca staklo (2012.); Kratki film
 Bomba (2013.); Kratki film</s>

<s>Dokumentarci</s>

<s>Gradonačelnik Denis (2014.); Kratki film
 Gazda (2016.)
 Gazda: Početak (2018.)
 Kumek (Nepoznato)</s>

<s>Izvori</s>

<s>Hrvatski filmski režiseri
Hrvatski filmski scenaristi
Hrvatski političari od 1989.</s><s>Hrvatski aktivisti
Biografije, Zagreb</s>

